Diari Oficial de la Generalitat Valenciana


Sumari del DOGV 6212, del 23-02-2010 (2010/1640)

Notificació de la Junta Arbitral del Transport d'Alacant sobre laude arbitral dictat en l'expedient 052/09-A.
-------------------------------------------------------------------------------------------------------------

### Dades del document

Número de DOGV
:   6212

Data del DOGV
:   23-02-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/1640


Data del document
:   05-02-2010

Organisme emissor
:   Conselleria d'Infraestructures i Transport

Tipus de document
:   Anunci

Notificació de la Junta Arbitral del Transport d'Alacant sobre laude arbitral dictat en l'expedient 052/09-A. [2010/1640]  
Manuel Gálvez Acero, president de la Junta Arbitral del Transport d'Alacant, d'acord amb el que establixen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal de l'empresa Botiers BK Kiowas, SL, amb domicili a Elx (Alacant), que s'ha dictat laude en l'expedient 052/09-A com a conseqüència del procediment que s'ha seguit en este i que no ha pogut ser comunicat per absència, ignorat parador, caducat o refusat.  
El text és el següent: Alacant, 19 de novembre de 2009. A les 10.00 hores es constituïx la Junta Arbitral del Transport d'Alacant en la seu de l'avinguda d'Aguilera 1-6ª planta, pels membres esmentats al marge, a fi de dictar laude arbitral sobre la controvèrsia plantejada en l'expedient 052/09-A, promogut per Azkar Alicante, SL, amb domicili a Alacant, contra Botiers BK Kiowas, SL amb domicili a Elx (Alacant) en relació amb la reclamació següent: impagament parcial de ports per servicis de transport realitzats durant els mesos de març, abril i juliol de 2008 entre diferents poblacions de la província d'Alacant i altres de la Península segons les factures núm. 4.135, 5.169, 6.137, 7.223, 11.793 i 13.881 de març, abril, juliol i agost per valor de 3.041,24 € més despeses bancàries per valor de 52,89 €, menys 955,52 € rebuts a compte, i la quantitat total és de 2.138,61 € (dos mil cent trenta-huit euros amb seixanta-un cèntims) inclòs IVA. Dóna començament la vista oral sense la compareixença de la reclamada, a pesar d'haver sigut citada dins del termini i en la forma escaient, segons consta en l'expedient, amb els efectes que determina la vigent legislació més avall arreplegada. Es concedix la paraula al representant de l'actora Juan Luis Baeza Alemañ el qual ratifica la demanda i la quantia esmentades. Així mateix, són aportats a l'expedient, com a prova documental, les notificacions bancàries d'efectes impagats i factures no ateses. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions competencials de les juntes arbitrals de Transport. Admeses pel col·legi arbitral a instàncies de l'actora les proves documentals proposades i una vegada estudiada la demanda i efectuada l'anàlisi de les manifestacions que antecedixen, s'arriba per unanimitat al laude següent: Estimar la demanda interposada per Azkar Alicante, SL, contra Botiers BK Kiowas, SL, per considerar formalitzat el contracte i realitzades les prestacions convingudes sense que s'haja provat el pagament dels ports esmentats. Conseqüentment amb el que s'ha exposat procedix que Botiers BK Kiowas, SL, pague a Azkar Alicante, SL, la quantitat de 2.138,61 € (dos mil cent trenta-huit euros amb seixanta-un cèntims), inclòs l'IVA, en concepte de ports després de liquidació. El present laude serà executiu en cas d'incompliment en el termini de 20 dies comptadors a partir de l'endemà de la recepció d'este. Contra esta resolució arbitral es pot interposar únicament recurs d'anul·lació davant de l'Audiència Provincial que haurà de presentar-se dins dels dos mesos següents de la notificació, o d'aclariment, dins dels deu dies següents de la notificació esmentada. Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El que perquè conste, s'arxive i es comunique a les parts firmen els membres de la junta en el lloc i en la data indicats.  
Alacant, 5 de febrer de 2010.- El president: Manuel Gálvez Acero.